作者：葛长庚
词牌/韵律：贺新郎

paragraphs: 一别蓬莱馆。
看桑田成海，又见松枯石烂。
目断虚皇无极处，安得殿头宣唤。
指归路、钧天早晚。
此去罡风三万里，但九霞、渺渺青云远。
望不极，空泪眼。
瑶池昔会群仙宴。
此秋来、荻花枫叶，令人凄惋。
满面朱尘那忍见，酒病花愁何限。
知几度、春莺秋雁。
从此飞神腾碧落，向清都、来往应无间。
丹渐熟，骨将换。